IPL की तरह, कर्नाटक के विधायकों की नीलामी इंडियन पॉलिटिकल लीग के तरह होगी: यशवंत  
सिन्हा ने राज्यपाल के निर्णय के खिलाफ राष्ट्रपति भवन के बाहर विरोध जताया
राज्यपाल के निर्णय से इंडियन पॉलिटिकल लीग बन गई है
विधायकों की नीलामी की जायेगी. यह लोकतंत्र की हत्या है
राज्यपाल पर निशान साधते हुए उन्होंने कहा कि यदि राज्यपाल ‘पार्टियों के सिपाहियों’ के रूप में काम करना शुरू कर देंगे तो लोकतंत्र काम नहीं करेगा. बीजेपी नेता बी एस येद्दियुरप्पा ने गुरुवार को कर्नाटक के मुख्यमंत्री के रूप में शपथ ली. सुप्रीम कोर्ट के शपथ ग्रहण पर रोक लगाने से इनकार करने के कुछ घंटों बाद येद्दियुरप्पा ने शपथ ली. कर्नाटक विधानसभा चुनावों में भाजपा 104 सीटों पर जीत हासिल करके सबसे बड़ी पार्टी बनकर उभरी है. कांग्रेस ने 78 सीटों पर और जद (एस) ने 37 सीटों पर जीत हासिल की है. राज्यपाल ने बहुमत साबित करने के लिए भाजपा को 15 दिन का समय दिया है.